CELEX: 62020TN0381
Language: mt
Date: 2020-06-20 00:00:00
Title: Kawża T-381/20: Rikors ippreżentat fl-20 ta’ Ġunju 2020 – Datax vs REA

7.9.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 297/39
            
         
      Rikors ippreżentat fl-20 ta’ Ġunju 2020 – Datax vs REA
      (Kawża T-381/20)
      (2020/C 297/52)
      Lingwa tal-kawża: l-Ingliż
      
         Partijiet
      
      
         Rikorrent: Datax sp. z o. o. (Warsaw, il-Polonja) (rappreżentant: J. Bober, avukat)
      
         Konvenuta: L-Aġenzija Eżekuttiva għar-Riċerka
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni meħuda fit-13 ta’ Novembru 2019 (ARES 2019 7018535 – 13/11/2019) li tirreferi għaċ-ċaħda parzjali tal-ispejjeż eliġibbli u l-irkupru tal-għajnuna mill-Unjoni Ewropea u li teżiġi li r-rikorrenti tħallas id-danni f’somma f’daqqa;
               
            
                  —
               
               
                  tikkundanna lir-REA għall-ispejjeż tal-proċeduri inkluż l-ispejjeż ta’ rappreżentazzjoni professjonali quddiem il-Qorti tal-Ġustizzja sostnuti mir-rikorrenti.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tmien motivi.
      
                  1.
               
               
                  L-ewwel motiv ibbażat fuq żbalji rigward il-fatti u ksur tad-dritt tax-xogħol Pollakk.
               
            
                  2.
               
               
                  It-tieni motiv ibbażat fuq ksur tal-prinċipji ġenerali tad-dritt tal-Unjoni, b’mod partikolari, l-Istat tad-dritt.
               
            
                  3.
               
               
                  It-tielet motiv ibbażat fuq nuqqas ta’ twettiq ta irregolaritajiet mir-rikorrenti.
               
            
                  4.
               
               
                  Ir-raba’ motiv ibbażat fuq nuqqas ta’ applikazzjoni tal-prinċipju ta’ proporzjonalità.
               
            
                  5.
               
               
                  Il-ħames motiv ibbażat fuq allegazzjoni żbaljata ta’ ksur mir-rikorrenti tal-ftehim dwar l-għajnuna.
               
            
                  6.
               
               
                  Is-sitt motiv, sussidjarjament, ibbażat fuq li d-deċiżjoni kkontestata kienet mogħtija b’mod żbaljat mir-REA, li hija aġenzija eżekuttiva tal-Unjoni Ewropea, minflok mill-Kummissjoni.
               
            
                  7.
               
               
                  Is-seba’ motiv, iktar sussidjarjament, ibbażat fuq ksur tad-dritt tar-Renju tal-Belġju.
               
            
                  8.
               
               
                  It-tmien motiv, ukoll iktar sussidjarjament, ibbażat fuq li t-talbiet finanzjarji tar-rikorrenti huma preskritti.